दान की जमीन पर खोली जाएगी गौशाला
अखिल भारतीय विहंगम योग समाज के संत प्रवर विज्ञानदेव महाराज, पूर्व मंत्री व नान की अध्यक्ष लता उसेंडी ने डोंगरगढ़ पहुंचकर ग्राम सेंदरी में दान में दी गई जमीन का निरीक्षण कर गौशाला खोलने का निर्णय लिया। डोंगरगढ़ पहुंची उसेंडी व संत विज्ञानदेव से अनुसूचित जाति आयोग के अध्यक्ष व केबिनेट मंत्री दर्जा प्राप्त रामजी भारती ने सर्किट हाउस में मुलाकात कर उनका स्वागत किया।
विज्ञानदेव ने चर्चा में बताया कि सतगुरू सदाफलदेव महाराज के मार्गदर्शन में संस्था का उद्देश्य भारत के कई राज्यों में भारतीय संस्कृति व धर्म की रक्षा हेतु जगह-जगह गौशाला खोलने का है। अनेक राज्यों में गौशाला खोलने के बाद छग प्रदेश के रायपुर गौशाला की स्थापना तथा डोंगरगढ़ के सेंदरी में गौशाला खोलने निर्णय लिया गया। उन्होंने बताया कि भारतीय संस्कृति अत्यंत समृद्ध है जिसे विरासत के रूप में आध्यात्मिकता प्रदान है और उक्त कार्य में पंच गौ कार्य का विशेष महत्व है। हमारे शरीर में पांच ज्ञान की इंद्रियां से ही ईश्वर की प्राप्ति होती है। पांच प्राण उक्त पंच कार्य, गुरू, गीता, गंगा, गाय और गायत्री सदैव ही हमेशा हमारे संस्कृति में मान्य रही है और जिसके लिए गाय का होना आवश्यक है। गौरक्षा के संकल्प के साथ सदगुरू सफलदेव विहंगम लोक संस्था उत्तरप्रदेश ने पूरे संकल्प के साथ पूरे भारत में इस भारतीय संस्कृति की धरोहर को बचाने के उद्देश्य से उसका प्रचार-प्रसार करने के साथ गौ पालन को बढ़ावा दे रही है। इस अवसर पर जिला भाजपा उपाध्यक्ष सुरेंदर सिंह बन्नोआना, वीरेंद्र सोनी, बोधीराम साहू, सचिदानंद महाराज, श्रीप्रसाद, दिनेश िसंह सहित अन्य मौजूद थे।
राजनांदगांव. सर्किट हाउस में चर्चा करते हुए महाराज व अन्य।
नई पहल
hin_Deva hin_Deva hin_Deva hin_Deva hin_Deva